**וועדת איכות הסביבה 25.02**

סיכום פגישה ראשונה:

**נוכחים:** יוני וולף, איילה אברהמי גובר, עדנה צביק, רויטל הירשוביץ, יורם צביק, רפי פחימה, דוד גולן, דבי גולן

נעדרו: אירה דוקרקר, לובה שטיבלמן , דוד אזולאי, רננה אילן, ברוך שטל.

סבב הכרות ורקע בנושאי איכ"ס.

**מסגרת הוועדה:**

יש לשלוח זימונים ותיאומים במיל לפני הוועדה

כל מפגש יתחיל בסקירה ודיווח לגבי התקדמות והתפתחות נושאים שהועלו מהוועדה הקודמת.

הוחלט כי נפרסם בציבור (גרופים, עתיד) שוועדת איכות הסביבה חידשה את פעילותה ותתכנס 5 פעמים בשנה (יתכן ותתכנס יותר בהתאם לצורך), כל הרוצה להצטרף יכול לפנות לרויטל.

בכל מקרה, סיכום הוועדה יעלה לאתר המועצה.

**דבי גולן-** מעלה את נושא טיפול בפסולת בהקשר של פסח לקראת הניקיונות. דבי מצביעה על כך שהציבור לא יודע מתי הפחים מתרוקנים. צריך אולי לקיים מפגש ציבורי או נוהל לציבור (מגנט למקרר) שנותן מידע על פינוי הפסולת – מתי היא נעשית ואיפה. כדאי שהפרסום ייעשה בכמה חזיתות (פרסום עיתון, מגנט מקרר חלוקת פליירים וכו').

**רפי פחימה-**המעבר לפינוי אישי הינו פיילוט. זמני הפינוי משתנים כל הזמן ולכן חלוקת מגנט איננה אפקטיבית. נמצאים במו"מ עם הקבלן של הפחים האישיים על פינוי ב: א' וה'. כל מכולה (צפרדע) עכשיו ממוספרת. נמצאים במערבולת. לא פשוט. מ-900 פינויים – ירדנו ל500 פינויים. השינוי לא נותן מענה. במיוחד שמנסים לייעל את הטיפול בפסולת. רפי ישב עם שמעון ומוטי דהן להביע מורת רוחו. בפועל, צריך הרבה יותר פינויים ורפי נותן את הגיבוי ברמת הפינוי. למעשה עושים כרגע עיבוד מחדש של ימי הפינוי. הנושא עלה לראש המועצה.

**דבי-** מנסה מבקשת מרפי לעשות חודש ניסיון ולשתף את התושבים- ולדווח לרפי מה קורה מבחינת הפחים. וכן להוציא פלייר בעניין ולשתף.

**רפי-** מדבר על הקושי להגישה לתושבים מאחר והשבועון יוצא פעם בחודש.

**יוני –** מציע את האפשרות לחלק מידע באמצעות דואר ישראל, זול ביותר ומומלץ.

**רפי-** יוציא פלייר ויחלק באבן עזרא, נווה מדבר ורחוב השחר, ויתאר את ימי הפינוי וכתובת מיל לדיווח על תקלות.

**עדנה**- מעלה את הנושא של השלכת גזם. אדם מן השורה לא יודע מתי מתבצע הפינוי

**רפי-** זהו נושא שיעלה בוועדה הבאה כי יש הרבה בלגן עם העניין.

**איילה**- חוק העזר החדש של ירוחם אמור להסדיר את פינוי הגזם בצורה מסודרת (חוק איכות הסביבה, מניעת מפגעים ושמירת הניקיון

**עדנה-** מציינת כי החוק צריך לעבור דיון בוועדה ואולי כדאי לדון בו במפגש הבא

**יוני-** מדבר על פיתוח אפליקציה שבו ניתן לראות מתי פינוי הפסולת ובאיזה ימים

**רפי-** מפתח עם חברה המתמחה בבניית אפליקציות בנויה כמוקד פיניות ולקבלת הודעות. התושבים יכולים להיכנס אליה מכול מקום שהוא נמצא, ניתן לצלם את המטרד ולהעלות – זה מגיע למוקד פניות הציבור והתושב מקבל דיווח כיצד מטופלת הפניה. כרגע החברה בשלב של הכנת התשתית למערכת בשיתוף המועצה.

**יוני-** חשוב שתהיה עבודה של חינוך על מנת להטמיע את הדברים: זאת תהיה הדרך הישירה לקבל מידע כמו"כ צריך להעלות את המודעות של העבודה מול מוקד השירות.

הציבור לא יודע למי לפנות באיזה עניין.

**רפי-** מרחיב את נושא הטיפולים במפגעים בדגש פגרים- למעשה הפניות מגיעות אל האגפים. כל תקלה שבה לא מצליחים להשיג את הפקח, הקריאה מגיעה לרפי. כל קריאה במוקד מועברת לרפי במייל. בין 7-30 קריאות ביום (ממוצע של 10 קריאות ביום) . יש המון קריאות שלא רלוונטיות לדוג' דיווחים הקשורים לתאגיד המים ועוד כהנה והציבור לא יודע למי לפנות.

**דבי**: מעלה את נושא התאגידים: האם הולכים לבטל את התאגיד?

**רפי-** יוציא פלייר לתושבים בעניין הפסולת. מעבר לכך ניתן להשתמש בפייסבוק של המועצה.

**איילה**- המשרד רוצה להציב ניידת ניטור אוויר זמנית (בנוסף לניידת ניטור של רמת חובב שמוצבת באופן קבוע במתחם המועצה) ניידת הניטור של המשרד מיועדת לניטור חומרים אחרים כגון: חלקיקים , תחמוצות חנקן, תחמוצות גופרית וכדומה.. מנסים לאתר, יחד עם רפי, מקום מגודר שאליו ניתן לחבר את הניידת. אולי בבית המלון החדש?

**יוני**- מדבר על הקושי בטיפול במפגעי הרעש כחלק מהחזון שלו לטיפול בבעיה: ומציין כי חשוב"הוועדה ופעולות הגורמים הביצועיים יפעלו במקצועיות הנחוצה למען רווחת התושבים וההגנה על הסביבה".